Rugby-verlamming nie departement se skuld nie | Maroela Media
"Die optrede van die departement se werkers was nie 'n feitelike oorsaak van sy verlamming nie," het regter Kevin Swain in die hofuitspraak gesê.
Oppelt het in Maart 2002 tydens 'n klubrugbywedstryd 'n rugbesering opgedoen. "Die besering het sy lewe tragies en onherroeplik verander," aldus die uitspraak.
Oppelt het in die hooggeregshof in Kaapstad 'n saak teen die departement van gesondheid aanhangig gemaak. Hy het aangevoer indien die departement se werknemers hom binne vier ure ná sy besering vir 'n spesifieke behandeling geneem het, sou hy nie verlam gewees het nie. Die behandeling behels gewigte op 'n katrolstelsel in plaas daarvan om onmiddellik te opereer. Die hooggeregshof het in Oppelt se guns beslis waarna die departement die hoogste hof van appèl genader het.
Regter Swan het in die appèlhof se uitspraak gesê dit kan nie bewys word dat die behandeling waarna Oppelt verwys het, tot sy herstel sou gelei het nie. "Gevolglik was daar geen wetlike verpligting aan die kant van die departement se werknemers om dit binne die vereiste vier-ure-periode toe te dien nie. Hulle optrede, om dit nie te doen nie, sal nie verkeerd wees nie," het hy gesê.